પ્રજાસતાક પર્વ નિમિતે કાયદો અને વ્યવસ્થાની સ્થિતિ નિયંત્રણમાં રહે તે માટે ઉચ્ચ અધિકારીઓની સૂચનાથી આજી ડેમ પીઆઇ અજીતસિંહ ચાવડા, કનકસિંહ સોલંકી, મહેન્દ્રભાઈ પરમાર, શૈલેષભાઇ ભીસડીયા, શૈલેષભાઇ નેચડા, કુલદીપસિંહ જાડેજા અને દિગ્વિજયસિંહ ઝાલા સહિતનો સ્ટાફ પેટ્રોલીંગમાં હતો દરમિયાન ગોંડલ રોડ ચોકડી પાસેથી એક શંકાસ્પદ કારને અટકાવી જડતી લેતા તેમાંથી ઘાતક હથિયારો મળી આવ્યા હતા પોલીસે આ કારમાંથી 3 છરી, 1 ધોકો, 1 પાઇપ અને 1 લાકડી મળી આવતા આ તમામ હથિયારો અને 7 લાખની હોન્ડા અમેઝ કાર કબ્જે કરી હતી પોલીસે અગાઉ મારામારી અને દારૂના ગુનામાં પકડાયેલા જલારામ સોસાયટીના સત્યજિતસિંહ કીર્તિસિંહ ખેરડીયા, લક્ષ્મીનગરના અભિજીત રણજીતકુમાર ચેટર્જી,  સાધુ વાસવાણી રોડ ગુરુજીનગર ક્વાટરના રાકેશ ધીરુભાઈ પરમાર, લક્ષ્મીનગર મહાદેવ વાડીના શનિ રમેશભાઈ સોલંકી, પૂર્ણિમા સોસાયટી રાજનગર ચોકના રાહુલ હીરજીભાઈ ચૌહાણ અને નાના મૌવા મેઈન રોડ દેવનાગરના મેહુલ આલજીભાઈ વોરાની ધરપકડ કરી ધોરણસરની કાર્યવાહી હાથ ધરી હતી આટલા બધા હથિયારો લઈને તેઓ કોઈ માથાકૂટ કરવા નીકળ્યા હોય તેવી શંકાએ પુછપરછ હાથ ધરી છે